
REPUBLIKA HRVATSKA
KARLOVAČKA ŽUPANIJA
OPĆINA BOSILJEVO
OPĆINSKI NAČELNIK
KLASA: 612-01/26-01/1
URBROJ: 2133-12-02-26-3
Bosiljevo, 05.11.2026.

Na temelju članka 7. stavka 1. Zakona o kulturnim vijećima i financiranju javnih potreba u kulturi (Narodne novine broj 83/22) i članka 46. Statuta Općine Bosiljevo (Službeni glasnik Općine Bosiljevo broj 01/18, 02/18, 3/20, 2/21) Općinski načelnik Općina Bosiljevo raspisuje 

Javni poziv za predlaganje programa javnih potreba u kulturi 
Općine Bosiljevo za 2027. godinu

Članak 1.

	Sredstva iz Proračuna Općine Bosiljevo osigurana za financiranje javnih potreba u kulturi namijenjena su potpori programima i projektima u kulturi od interesa za Općinu Bosiljevo, a dodjeljuju se na temelju provedenog Javnog poziva za predlaganje programa javnih potreba u kulturi Općine Bosiljevo za 2027. godinu (u daljnjem tekstu: „Javni poziv“) koji se objavljuje na mrežnim stranicama Općine Bosiljevo.
	Javnim pozivom definiraju se područja javnih potreba u kulturi, prioriteti i ciljevi, postupak dodjele financijskih sredstava, uvjeti i kriteriji za dodjelu financijskih sredstava, način prijave, rokovi, postupak objave rezultata, postupak podnošenja prigovora, postupanje s prijavama nakon provedbe Javnog poziva, postupak ugovaranja odobrenih sredstava, način korištenja odobrenih sredstava, način izvještavanja te praćenja korištenja sredstava sukladno Zakonu o kulturnim vijećima i financiranju javnih potreba u kulturi.

Članak 2.

Na ovaj Javni poziv mogu se prijaviti umjetničke organizacije, samostalni umjetnici, udruge građana i drugih pravnih osoba od interesa za Općinu Bosiljevo.
Umjetničke organizacije, samostalni umjetnici, udruge građana i druge pravne osobe od interesa za Općinu Bosiljevo mogu podnijeti 1 (jednu) prijavu u sljedećoj djelatnosti:
1. Kulturno- umjetničko stvaralaštvo:
Za dodjelu financijske potpore za programe i projekte udruga osigurava se u proračunu Općine Bosiljevo za 2027. godinu iznos od  3.000,00 eura i to:

· 3.000,00 eura za kulturno- umjetničko stvaralaštvo (dramsku i plesnu  umjetnost, glazbenu i glazbeno-scensku umjetnost, vizualne umjetnosti, kulturno-umjetnički amaterizam, interdisciplinarne i nove umjetničke i kulturne prakse).
Članak 3.

[bookmark: _Toc134534488]Opći ciljevi Poziva:

1. poticanje raznovrsnosti i kvalitete kulturne ponude na području općine Bosiljevo,
2. poticanje ravnomjernog razvoja kulturnih djelatnosti i ponude kulturnih programa na području općine Bosiljevo,
3. očuvanje kulturne baštine općine Bosiljevo.

[bookmark: _Toc134534489]Specifični ciljevi Poziva:

1. Podrška razvoju programa glazbene, plesne, dramske i kazališne umjetnosti
2. Podrška razvoju kulturno-umjetničkog amaterizma te očuvanju zavičajne tradicijske baštine
3. Podrška projektima zaštite i očuvanja kulturnih dobara.

Članak 4.

Po isteku roka za podnošenje prijava na natječaj, nadležno tijelo Općine Bosiljevo pristupit će postupku ocjene ispunjavanja propisanih (formalnih, administrativnih) uvjeta natječaja.
Nakon provjere ispunjavanja formalnih uvjeta natječaja nadležno tijelo Općine utvrđuje koje se prijave upućuju u daljnju proceduru, odnosno stručno ocjenjivanje, a koje se odbijaju jer ne ispunjavanju propisane uvjete natječaja.
Povjerenstvo za ocjenjivanje razmatra i ocjenjuje prijave koje su ispunile formalne uvjete natječaja sukladno kriterijima propisanim uputama za prijavitelje te daje prijedlog za odobravanje financijskih sredstava za programe ili projekte, o kojem uzimajući u obzir sve činjenice, odlučuje čelnik Općine.
Nakon donošenja odluke o programima ili projektima kojima su odobrena financijska sredstva Općina Bosiljevo će javno objaviti rezultate poziva s podacima o udrugama, programima ili projektima kojima su sredstva odobrena i iznosima odobrenih sredstava financiranja na web stranici (www.bosiljevo.hr ).
Članak 5.
Stručno vrednovanje i ocjenu Stručno povjerenstvo provodi sukladno kriterijima za vrednovanje pristiglih  prijedloga:
· kvaliteta ponuđenoga programa/projekta,
· važnost programa/projekta za lokalnu zajednicu,
· stručnost i profesionalno iskustvo nositelja programa/projekta,
· usklađenost troškova programa/projekta s planiranim aktivnostima,
· financijska potpora iz drugih izvora,
· suradnja s drugim udrugama, ustanovama, fizičkim i pravnim osobama pri  provođenju programa/projekta.

Članak 6.
Rok za podnošenje prijava je do 16.12.2026.g.
Prijave se podnose u zatvorenoj omotnici preporučenom poštom, osobno na adresu:
[bookmark: _Hlk134534114]Općina Bosiljevo
Ulica iseljenika Bosiljeva 1
47251 Bosiljevo
s oznakom „Natječaj za potpore – ne otvaraj“
ili skenirano na e-mail adresu: opcina.bosiljevo2@ka.t-com.hr  isključivo na propisanim obrascima dokumentacije za natječaj, koja se može preuzeti na stranici Općine Bosiljevo www.bosiljevo.hr .
Na vanjskoj strani omotnice obvezno treba navesti naziv i adresu prijavitelja ako se dokumentacija ne dostavlja na e-mail.
Prijave dostavljene na neki drugi način, dostavljene na drugu adresu ili nakon naznačenog roka za dostavu bit će odbačene.
Članak 7.
Prigovor protiv Odluke o dodjeli financijskih sredstava se može podnijeti isključivo zbog povrede natječajnog postupka za odobravanje financijskih sredstava.
Prigovor se ne može podnijeti na odluke o neodobravanju sredstava ili visini dodijeljenih sredstava ili o odobravanju sredstava drugoj udruzi. 
Prigovori se podnose Jedinstvenom upravnom odjelu u pisanom obliku, u roku od 8 dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice donosi Općinski načelnik.
Rok za donošenje odluke po prigovoru je 30 dana od dana primitka prigovora.
Članak 8.
Po donošenju Odluke o odabiru Općina Bosiljevo i odabrani prijavitelji sklapaju Ugovor o sufinanciranju provedbe programa.
Ugovor se zaključuje najkasnije 30 dana od dana donošenja Odluke o odabiru. Potpisivanjem Ugovora odabrani prijavitelji postaju korisnici financijske potpore.
Ugovorom o sufinanciranju utvrđuje se:
· iznos do kojeg preuzima obvezu sufinanciranja
· način i rokovi isplate financijske potpore
· vrsta prihvatljivih troškova koji se financijskom potporom mogu financirati
· način podnošenja izvješća o utrošenim sredstvima od strane korisnika
· rokovi za pojedine obveze korisnika
· nemogućnost prenamjene sredstava te nemogućnost povećanja utvrđenog iznosa financijske potpore
· način provedbe nadzora i kontrole namjenskog korištenja sredstava na licu mjesta kod korisnika
· uvjeti pod kojima je korisnik dužan izvršiti povrat sredstava u proračun Općine.
Korisnik financijske potpore Ugovorom se utvrđuje kao isključivo odgovoran za provedbu sufinanciranog programa.
Korisnik financijske potpore prihvaća da financijska sredstva dobivena iz proračuna Općine ni pod kojim uvjetima ne mogu za posljedicu imati ostvarivanje dobiti i da moraju biti ograničena na iznos potreban za izravnanje prihoda i rashoda programa ili projekta. Dobit se u ovom slučaju definira kao višak primljenih sredstava u odnosu na troškove programa.
Članak 9.
Korisnik je dužan voditi preciznu evidenciju svih računa nastalih tijekom provedbe programa. U roku od mjesec dana nakon završetka provedbe programa korisnik je dužan Jedinstvenom upravnom odjelu dostaviti dokumentirano programsko i financijsko izvješće o namjenskom korištenju sredstava.
Općina Bosiljevo ima pravo provesti kontrolu provedbe programa na licu mjesta kod korisnika, tijekom koje je korisnik dužan predstavnicima Općine predočiti sve račune, računovodstvenu dokumentaciju i ostale prateće dokumente relevantne za financiranje programa.
Kontrolu na licu mjesta kod korisnika Općina Bosiljevo može obaviti tijekom provedbe ili unutar godinu dana nakon završetka provedbe programa

